Document ID: 32003D0124

Title and Content:
Απόφαση της Επιτροπής της 24ης Φεβρουαρίου 2003 για τη χρηματοδοτική ενίσχυση της Κοινότητας για τη λειτουργία ορισμένων κοινοτικών εργαστηρίων αναφοράς στον κτηνιατρικό υγειονομικό τομέα (υπολείμματα) για το έτος 2003 [κοινοποιηθείσα υπό τον αριθμό Ε(2003) 556] (Τα κείμενα στη γερμανική, γαλλική, ιταλική και ολλανδική γλώσσα είναι τα μόνα αυθεντικά) (2003/124/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα(1), όπως τροποποιήθηκε τελευταία από την απόφαση 2001/572/EΚ(2), και ιδίως το άρθρο 28 παράγραφος 2, Εκτιμώντας τα ακόλουθα: (1) Θα πρέπει να καταβληθεί κοινοτική χρηματοδοτική ενίσχυση στα κοινοτικά εργαστήρια αναφοράς τα οποία ορίσθηκαν από την Κοινότητα για να την υποβοηθούν στην εκτέλεση των αρμοδιοτήτων και των καθηκόντων που αναφέρονται στην οδηγία 96/23/EΚ του Συμβουλίου, της 29ης Απριλίου 1996, περί της λήψης μέτρων ελέγχου για ορισμένες ουσίες και τα υπολείμματά τους σε ζώντα ζώα και στα προϊόντα τους(3). (2) Η κοινοτική συνδρομή πρέπει να εξαρτάται από την αποτελεσματική άσκηση των ενεργειών που σχεδιάζονται και από την υποβολή εκ μέρους των αρχών όλων των απαραίτητων πληροφοριών εντός των καθοριζόμενων χρονικών ορίων. (3) Για δημοσιονομικούς λόγους, η κοινοτική συνδρομή πρέπει να χορηγείται για περίοδο ενός έτους. (4) Κατά την ίδια χρονική περίοδο μπορεί να χορηγηθεί πρόσθετη οικονομική υποστήριξη για τη διοργάνωση ετήσιων εργαστηρίων στον τομέα αρμοδιότητας των κοινοτικών εργαστηρίων αναφοράς. (5) Σύμφωνα με το άρθρο 3 παράγραφος 2 του κανονισμού (ΕΚ) αριθ. 1258/1999 του Συμβουλίου(4), κτηνιατρικά και φυτοϋγειονομικά μέτρα που αναλαμβάνονται σύμφωνα με τους κοινοτικούς κανόνες, χρηματοδοτούνται από το τμήμα Εγγυήσεων του Eυρωπαïκού Γεωργικού Tαμείου Προσανατολισμού και Eγγυήσεων. Για σκοπούς δημοσιονομικού ελέγχου, θα εφαρμοσθούν τα άρθρα 8 και 9 του κανονισμού (ΕΚ) αριθ. 1258/1999. (6) Ο κανονισμός (ΕΚ) αριθ. 324/2003 της Επιτροπής(5) καθορίζει τις επιλέξιμες δαπάνες των κοινοτικών εργαστηρίων αναφοράς που λαμβάνουν χρηματοδοτική ενίσχυση στο πλαίσιο του άρθρου 28 της απόφασης 90/424/ΕΟΚ, καθώς επίσης και τις διαδικασίες για την υποβολή δαπανών και ελέγχων. (7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 1. Η Κοινότητα χορηγεί χρηματοδοτική ενίσχυση στις Κάτω Χώρες για τις αρμοδιότητες και τα καθήκοντα που αναφέρονται στο παράρτημα V κεφάλαιο 2 της οδηγίας 96/23/EΚ, που πρέπει να εκτελέσει το Rijksinstituut voor de Volksgezondheid en Milieuhygiëne, Bilthoven, Κάτω Χώρες, για την ανίχνευση υπολειμμάτων ορισμένων ουσιών. 2. Η κοινοτική χρηματοδοτική ενίσχυση θα ανέλθει σε 410000 ευρώ κατ' ανώτατο όριο για την περίοδο από την 1η Ιανουαρίου έως τις 31 Δεκεμβρίου 2003. 3. Η χρηματοδοτική ενίσχυση της Κοινότητας για τη διοργάνωση ενός τεχνικού εργαστηρίου θα ανέλθει σε 20000 ευρώ κατ' ανώτατο ποσό. Άρθρο 2 1. Η Κοινότητα χορηγεί χρηματοδοτική ενίσχυση στη Γαλλία για τις αρμοδιότητες και τα καθήκοντα που αναφέρονται στο παράρτημα V κεφάλαιο 2 της οδηγίας 96/23/EΚ που πρέπει να εκτελέσει το Laboratoire d'études et de recherches sur les médicaments vétérinaires et les désinfectants de L'Agence Française de Sécurité Sanitaire des aliments, (πρώην Laboratoire des médicaments vétérinaires), Fougéres, Γαλλία, για την ανίχνευση υπολειμμάτων ορισμένων ουσιών. 2. Η κοινοτική χρηματοδοτική ενίσχυση θα ανέλθει σε 410000 ευρώ κατ' ανώτατο όριο, για την περίοδο από την 1η Ιανουαρίου έως τις 31 Δεκεμβρίου 2003. 3. Η χρηματοδοτική ενίσχυση της Κοινότητας για τη διοργάνωση ενός τεχνικού εργαστηρίου θα ανέλθει σε 28000 ευρώ κατ' ανώτατο ποσό. Άρθρο 3 1. Η Κοινότητα χορηγεί χρηματοδοτική ενίσχυση στη Γερμανία για τις αρμοδιότητες και τα καθήκοντα που αναφέρονται στο παράρτημα V κεφάλαιο 2 της οδηγίας 96/23/EΚ που πρέπει να εκτελέσει το Bundesamt für Verbraucherschutz und Lebensmittelsicherheit (πρώην Bundesinstitut für gesundheitlichen Verbraucherschutz und Veterinärmedizin), Βερολίνο, Γερμανία, για την ανίχνευση υπολειμμάτων ορισμένων ουσιών. 2. Η κοινοτική χρηματοδοτική ενίσχυση θα ανέλθει σε 410000 ευρώ κατ' ανώτατο όριο, για την περίοδο από την 1η Ιανουαρίου έως τις 31 Δεκεμβρίου 2003. 3. Η χρηματοδοτική ενίσχυση της Κοινότητας για τη διοργάνωση ενός τεχνικού εργαστηρίου θα ανέλθει σε 22000 ευρώ κατ' ανώτατο ποσό. Άρθρο 4 1. Η Κοινότητα χορηγεί χρηματοδοτική ενίσχυση στην Ιταλία για τις αρμοδιότητες και τα καθήκοντα που αναφέρονται στο παράρτημα V κεφάλαιο 2 της οδηγίας 96/23/EΚ, που πρέπει να εκτελέσει το Istituto Superiore di Sanità, Ρώμη, Ιταλία, για την ανίχνευση υπολειμμάτων ορισμένων ουσιών. 2. Η κοινοτική χρηματοδοτική ενίσχυση θα ανέλθει σε 410000 ευρώ κατ' ανώτατο όριο, για την περίοδο από την 1η Ιανουαρίου έως τις 31 Δεκεμβρίου 2003. 3. Η χρηματοδοτική ενίσχυση της Κοινότητας για τη διοργάνωση ενός τεχνικού εργαστηρίου θα ανέλθει σε 32000 ευρώ κατ' ανώτατο ποσό. Άρθρο 5 Η παρούσα απόφαση απευθύνεται στην Ομοσπονδιακή Δημοκρατία της Γερμανίας, στη Γαλλική Δημοκρατία, στην Ιταλική Δημοκρατία και στο Βασίλειο των Κάτω Χωρών. Βρυξέλλες, 24 Φεβρουαρίου 2003.

Classification Labels:
1934
311

Label Descriptions:
{"1934": "Πολιτική για την υγεία", "311": "ΥΓΕΙΑ"}

EuroVoc IDs (Original): 5283
2479
122
2460
2106
4590
913
4845
1415
912
2478
2200

EuroVoc IDs (Expanded): 5283
2479
122
2460
2106
4590
913
4845
1415
912
2478
2200

Dataset Source: meu

Split: train